Foto: Bloomberg AQSh prezidenti Donald Tramp Skripal ishi tufayli rossiyalik diplomatlarni AQShdan chiqarib yuborishga tayyorligini bildirdi. Bu haqda Bloomberg​ agentligi o‘z manbalariga tayangan holda xabar berdi. Unda aytilishicha, prezident faqat Yevropadagi hamkasblari ham shunday qaror qabul qilishini kutib turibdi. Bloomberg​ muxbirining xabariga ko‘ra, Tramp ushbu qarorini dushanba kuni ommaga rasman e’lon qilishi kutilmoqda. Agentlik manbasiga ko‘ra, «​Donald Tramp juma kuni ushbu masalani mamlakat Moliya vaziri Stiven Mnuchin, AQShning Rossiyadagi elchisi Jon Hantsman, Savdo vaziri Uilbur Ross, Adliya vaziri Jyeff Seshns, Pentagon rahbari Jyeyms Mettis va Milliy razvedka direktori Deniyel Kouts bilan muhokama etdi»​. AQSh Oq uy matbuot kotibi Raj Shah ayni paytda «AQSh ushbu masalani muhokama etishda Buyuk Britaniya tarafida» ekanini aniq ifoda etgan.